Egeaj kaj okcident-turkaj sklerofilaj kaj miksaj arbaroj

La egeaj kaj okcident-turkaj sklerofilaj kaj miksaj arbaroj estas tersupraĵa ekoregiono el la mediteranea ekoprovinco de la palearktisa ekozono laŭ la tipologio de la Monda Natur-Fonduso (WWF). Ĝi estas parto de la tutmondaj 200-regiono "mediteranea regiono kaj de la biodiverseco-riĉaĵejo "mediteranea baseno". La ekoregiono grandparte kongruas kun samnoma ekoregiono difinita de la Eŭropa Vivmedia Agentejo. Biome ĝi apartenas al mediteraneaj arbaroj, duonarbaroj kaj arbustaroj de Bulgarujo, Grekujo, Nord-Makedonujo kaj Turkujo.

 Priskribo 
La ekoregiono okupas areon de 133 500 kvadrataj kilometroj en la marbordaj ebenaĵoj de la okcidento de Turkujo, inkludanta mallarĝan zonon laŭlonge de la nordorienta marbordo de Marmora Maro, kaj de kontinenta Grekujo (escepte de la ekstrema nordokcidento) , kaj en la insuloj de Egea Maro. Krome, ĝi etendas landinternen ĝis ĝi atingas la limon de Grekujo kun Bulgarujo kaj kun Nord-Makedonujo.

La klimato estas mediteranea.

 Flaŭro 
Kelkaj originaj arbaroj de la malgrandazia pino (Pinus brutia) ankoraŭ ekzistas. El la maloftaj kaj minacataj specioj citendas la orientan likvidambaron (Liquidambar orientalis) kaj la teofrastan palmon (Phoenix theophrastii).

 Faŭno 
La endanĝerigata kareto (Caretta caretta) demetas ovojn en la regiono. El la mamuloj troviĝas la ruĝa vulpo (Vulpes vulpes), la griza lupo (Canis lupus) kaj la apro (Sus scrofa). Estas multaj birdospecioj, kaj loĝantaj kaj migrantaj. El ili troviĝas endanĝerigataj specioj kiaj pigmea kormorano (Phalacrocorax pygmeus), krispa pelikano (Pelecanus crispus), blankkapa anaso (Oxyura leucocephala) kaj malgranda turfalko (Falco naumanni).

 Endemiismoj 
 Stato de konservado 
La ekoregiono estas krize endanĝerigata. Ĝi estas tre degradita kaŭze de jarcentoj da densa loĝantaro.

 Protekto 
 Vidu ankaŭ 
 Ekologia klasifiko de la tersupraĵoj
 Konservada stato de ekoregiono
 Sklerofila vegetaĵaro

 Eksteraj ligiloj 

  Ekoregiono PA1201 : Egeaj kaj okcident-turkaj sklerofilaj kaj miksaj arbaroj (WWF)
  Egeaj kaj okcident-turkaj sklerofilaj kaj miksaj arbaroj (WWF-Wildworld)
  Egeaj kaj okcident-turkaj sklerofilaj kaj miksaj arbaroj (Wildworld) - Nacia Geografia Societo
  Egeaj kaj okcident-turkaj sklerofilaj kaj miksaj arbaroj (The Encyclopedia of Earth)
  Egeaj kaj okcident-turkaj sklerofilaj kaj miksaj arbaroj (Globalspecies) 

  Cifereca Mapo de Eŭropaj Ekologiaj Regionoj
  Mediteraneaj arbaraj, duonarbaraj kaj arbustaraj ekoregionoj (WWF) 
  Tutmondaj 200; nr 123 : Mediteraneaj arbaroj, duonarbaroj kaj arbustaroj (WWF) 
  Mediteranea baseno (Naturprotekto Internacie)

Kategorio:Palearktisaj ekoregionoj
Kategorio:Mediteraneaj arbaroj, duonarbaroj kaj arbustaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Grekio
Kategorio:Geografio de Nord-Makedonio
Kategorio:Geografio de Turkio